
Nitrilek hidratálása Rh(I)-N-heterociklusos karbén kompexekkel

Tudományos Diákköri munkám során a nitrilek katalitikus hidratálását tanulmányoztam. A reakciókörülmények optimalizálására a benzonitrilt választottam. Előállítottam a katalízishez szükséges Rh(I)-NHC-komplexeket:[RhCl(COD)(IMes)], [Rh(OH)(COD)(IMes)], [RhCl(COD)(IPr)], [Rh(OH)(COD)(IPr)].
Az előállított NHC komplexek szerkezetét és tisztaságát 13C NMR mérésekkel ellenőriztem, katalitikus aktivitását vizsgáltam és összehasonlítottam. A négy komplex katalitikus aktivitását megvizsgáltam 80°C-on 1 mol% katalizátor és 1 mol% bázis jelenlétében, illetve 5 mol% katalizátor jelenlétében reflux hőmérsékleten. A mért adatokból arra a következtetésre jutottam, hogy egy ekvivalnes bázis jelenlétében tapasztalható a legnagyobb átalakulás. Egy óra elteltével reflux hőmérsékleten majdnem 100%-os konverziót kaptam mind a négy komplex esetén.Összehasonlítottam olyan para helyzetben szubsztituált aromás nitrilek reaktivitását, melyek elektronszívó, és elektronküldő csoportokat tartalmaznak. Méréseim alapján az aktivitásukban nem volt nagy különbség, legkisebb aktivitást akkor tapasztaltam mikor a ciano csoport nem közvetlenül az aromás gyűrűhöz kapcsolódik.



